ประกาศกรมการขนส่งทางบกประกาศกรมการขนส่งทางบกเรื่องกำหนดหลักเกณฑ์และวิธีการตรวจหรือทดสอบสารอันเกิดจากการเสพสุราและกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบ ตามที่ได้มีประกาศกรมการขนส่งทางบก เรื่องกำหนดหลักเกณฑ์และวิธีการตรวจหรือทดสอบสารอันเกิดจากการเสพสุราหรือวัตถุที่ออกฤทธิ์ต่อจิตและประสาท และกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารนั้นอยู่ในร่างกายหรือไม่ประกาศ ณ วันที่ ๑๗ สิงหาคม พ.ศ. ๒๕๓๕ และที่แก้ไขเพิ่มเติม (ฉบับที่ ๒) ประกาศ ณวันที่ ๓๑ สิงหาคม พ.ศ. ๒๕๓๖ ไปแล้ว นั้นโดยที่ปัจจุบันได้มีประกาศกระทรวงสาธารณสุข ฉบับที่ ๑๓๕ (พ.ศ.๒๕๓๙) เรื่อง ระบุชื่อ และประเภทยาเสพติดให้โทษ พ.ศ. ๒๕๒๒ ประกาศ ณ วันที่ ๒๓กรกฎาคม พ.ศ. ๒๕๓๙กำหนดให้วัตถุที่ออกฤทธิ์ต่อจิตและประสาทประเภทแอมเฟตามีนและเมทแอมเฟตามีนเป็นยาเสพติดให้โทษประเภท ๑ ตามพระราชบัญญัติยาเสพติดให้โทษ พ.ศ.๒๕๒๒ต้องระวางโทษจำคุกตั้งแต่หกเดือนถึงสิบปีและปรับตั้งแต่ห้าพันบาทถึงหนึ่งแสนบาท ดังนั้นการกระทำความผิดฐานเสพสารแอมเฟตามีนและเมทแอมเฟตามีนตามกฎหมายว่าด้วยวัตถุที่ออกฤทธิ์ต่อจิตและประสาทจึงเป็นความผิดฐานเสพยาเสพติดประเภท ๑ตามกฎหมายว่าด้วยยาเสพติดให้โทษที่กำหนดขึ้นใหม่ในปัจจุบันอันมีผลทำให้การปฏิบัติตามประกาศกรมการขนส่งทางบกทั้ง ๒ ฉบับดังกล่าว เฉพาะในส่วนที่เกี่ยวกับการกำหนดหลักเกณฑ์และวิธีการตรวจหรือทดสอบสารอันเกิดจากการเสพวัตถุที่ออกฤทธิ์ต่อจิตและประสาทไม่อาจถือปฏิบัติได้ต่อไปด้วยเหตุนี้กรมการขนส่งทางบกจึงเห็นสมควรกำหนดหลักเกณฑ์และวิธีการตรวจหรือทดสอบสารเฉพาะในส่วนที่เกี่ยวกับการกำหนดหลักเกณฑ์และวิธีการตรวจหรือทดสอบสารอันเกิดจากการเสพสุราเท่านั้นอาศัยอำนาจตามความในมาตรา ๑๐๒ ทวิ วรรคสอง แห่งพระราชบัญญัติการขนส่งทางบก พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๔) พ.ศ. ๒๕๓๕อธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ให้ยกเลิก(๑) ประกาศกรมการขนส่งทางบก เรื่องกำหนดหลักเกณฑ์และวิธีการตรวจหรือทดสอบสารอันเกิดจากการเสพสุราหรือวัตถุที่ออกฤทธิ์ต่อจิตและประสาท และกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ใดรับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารนั้นอยู่ในร่างกายหรือไม่ประกาศ ณ วันที่ ๑๗ สิงหาคม พ.ศ. ๒๕๓๕(๒) ประกาศกรมการขนส่งทางบก เรื่องกำหนดหลักเกณฑ์และวิธีการตรวจหรือทดสอบสารอันเกิดจากการเสพสุราหรือวัตถุที่ออกฤทธิ์ต่อจิตและประสาท และกำหนดเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารนั้นอยู่ในร่างกายหรือไม่ (ฉบับที่๒) ประกาศ ณ วันที่ ๓๑ สิงหาคม พ.ศ. ๒๕๓๖ข้อ ๒ ในประกาศนี้การตรวจหรือทดสอบสารอันเกิดจากการเสพสุรา หมายความว่าการตรวจหรือทดสอบหาระดับหรือปริมาณแอลกอฮอล์ในเลือดข้อ ๓ ให้ผู้ตรวจการและตำรวจต่อไปนี้เป็นเจ้าพนักงานผู้มีอำนาจตรวจหรือทดสอบหรือสั่งให้ผู้ได้รับใบอนุญาตปฏิบัติหน้าที่เป็นผู้ประจำรถในขณะปฏิบัติหน้าที่รับการตรวจหรือทดสอบว่ามีสารอันเกิดจากการเสพสุราอยู่ในร่างกายหรือไม่(๑) ผู้ตรวจการในส่วนตรวจการขนส่งสำนักควบคุมการขนส่งกรมการขนส่งทางบก มีอำนาจทั้งในเขตกรุงเทพมหานครและในเขตอื่นนอกจากกรุงเทพมหานคร(๒) ผู้ตรวจการในสำนักงานขนส่งจังหวัดและสำนักงานขนส่งจังหวัดสาขา มีอำนาจเฉพาะในเขตท้องที่ความรับผิดชอบ(๓) ผู้กำกับการสถานีตำรวจนครบาลหรือรองผู้กำกับการหัวหน้าสถานีตำรวจนครบาลหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบ(๔) พนักงานสอบสวนกองบังคับการตำรวจจราจรซึ่งมีตำแหน่งตั้งแต่รองสารวัตรขึ้นไปหรือผู้ที่มียศตั้งแต่ร้อยตำรวจตรีหรือเทียบเท่าตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบ(๕) ผู้บังคับการตำรวจภูธรจังหวัดหรือผู้ปฏิบัติราชการแทนซึ่งเป็นหัวหน้าพนักงานสอบสวนตำรวจภูธรจังหวัดนั้นมีอำนาจเฉพาะในเขตท้องที่ความรับผิดชอบ(๖) ผู้กำกับการสถานีตำรวจภูธรอำเภอหรือรองผู้กำกับการหัวหน้าสถานีตำรวจภูธรอำเภอหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบ(๗) รองผู้กำกับการหัวหน้าสถานีตำรวจภูธรกิ่งอำเภอหรือสารวัตรสถานีตำรวจภูธรกิ่งอำเภอหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบ(๘) รองผู้กำกับการหัวหน้าสถานีตำรวจภูธรกิ่งตำบลหรือสารวัตรหัวหน้าสถานีตำรวจภูธรกิ่งตำบลหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไปซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบ(๙)พนักงานสอบสวนกองตำรวจทางหลวงซึ่งมีตำแหน่งตั้งแต่รองสารวัตรขึ้นไปหรือผู้ที่มียศตั้งแต่ร้อยตำรวจตรีหรือเทียบเท่าร้อยตำรวจตรีขึ้นไป ซึ่งเป็นผู้ปฏิบัติราชการแทนในตำแหน่งนั้นๆ มีอำนาจเฉพาะในเขตท้องที่ความรับผิดชอบข้อ ๔ วิธีการตรวจหรือทดสอบหาระดับหรือปริมาณแอลกอฮอล์ในเลือดให้ถือปฏิบัติดังนี้(๑)เครื่องมือและอุปกรณ์ที่ใช้ในการตรวจหรือทดสอบให้ใช้เครื่องตรวจระดับแอลกอฮอล์ในเลือดโดยวิธีเป่าลมหายใจ (BREATH ANALYZER TEST) และสามารถอ่านค่าของแอลกฮอล์ในเลือดเป็นมิลิกรัมเปอร์เซ็นต์(๒) วิธีการตรวจหรือทดสอบให้ถือปฏิบัติตามวิธีการตรวจสอบของเครื่องตรวจแต่ละชนิด(๓)ระดับเกณฑ์มาตรฐานของแอลกอฮอล์ที่ยอมให้มีในเลือดในขณะปฏิบัติหน้าที่เป็นผู้ประจำรถต้องไม่เกิน ๕๐ มิลลิกรัมเปอร์เซ็นต์ ดังนั้น เมื่อตรวจสอบตามวิธีการในข้อ ๔ (๒)แล้วอ่านค่าของแอลกอฮอล์ในเลือดเกินกว่า ๕๐ มิลลิกรัมเปอร์เซ็นต์ถือว่าผู้รับการตรวจเป็นผู้เสพสุราข้อ ๕ ในกรณีผู้รับการตรวจโต้แย้งผลการตรวจหรือทดสอบของเจ้าพนักงานให้เจ้าพนักงานผู้ทำการตรวจหรือทดสอบรีบนำตัวผู้รับการตรวจส่งไปยังสถานตรวจพิสูจน์ของส่วนราชการที่สามารถยืนยันความถูกต้องของการตรวจที่ใกล้ที่สุดทันที่ข้อ ๖ สถานตรวจพิสูจน์ของส่วนราชการที่สามารถยืนยันผลและความถูกต้องของการตรวจในกรณีมีข้อโต้แย้งผลการตรวจของเจ้าพนักงานมีดังนี้(๑) โรงพยาบาลศูนย์ของรัฐ(๒) สถาบันนิติเวชวิทยา หรือกองพิสูจน์หลักฐาน กรมตำรวจ(๓) หน่วยงานในสังกัดกระทรวงสาธารณสุข(ก) กองวิเคราะห์วัตถุเสพติด และกองพิษวิทยา กรมวิทยาศาสตร์การแพทย์(ข) ศูนย์วิทยาศาสตร์การแพทย์ขอนแก่น(ค) ศูนย์วิทยาศาสตร์การแพทย์ชลบุรี(ง) ศูนย์วิทยาศาสตร์การแพทย์เชียงราย(จ) ศูนย์วิทยาศาสตร์การแพทย์เชียงใหม่(ฉ) ศูนย์วิทยาศาสตร์การแพทย์ตรัง(ช) ศูนย์วิทยาศาสตร์การแพทย์นครราชสีมา(ซ) ศูนย์วิทยาศาสตร์การแพทย์พิษณุโลก(ฌ) ศูนย์วิทยาศาสตร์การแพทย์สงขลา(ญ) ศูนย์วิทยาศาสตร์การแพทย์อุบลราชธานีข้อ ๗[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๑๑ เมษายน พ.ศ. ๒๕๔๐พงศกร เลาหวิเชียรอธิบดีกรมการขนส่งทางบกโชติกานต์/ปรับปรุง๑๗ มีนาคม ๒๕๕๘[๑] ราชกิจจานุเบกษาเล่ม ๑๑๔/ตอนที่ ๓๔ ง/หน้า ๑๒/๒๙ เมษายน ๒๕๔๐